Fl-20 ta' Diċembru 2016, il-Kumitat tar-Rappreżentanti Permanenti, f'isem il-Kunsill, approva ftehim mal-Parlament Ewropew dwar il-prospetti għall-ħruġ u l-offerta ta' titoli "Dan ir-regolament ser jgħin lill-kumpaniji jiksbu aċċess għas-swieq kapitali Ewropej billi jnaqqas xi wħud mill-formalitajiet amministrattivi", qal Peter Kažimír, il-ministru Slovakk għall-finanzi u president tal-Kunsill. "L-għan tagħna huwa li jissaħħaħ ir-rwol tal-finanzjament ibbażat fuq is-suq, flimkien mal-finanzjament bankarju, fl-ekonomija Ewropea." L-abbozz ta' regolament għandu l-għan li jnaqqas wieħed mill-ostakli regolatorji ewlenin li l-kumpaniji jħabbtu wiċċhom magħhom meta joħorġu titoli ta' ekwità u ta' dejn. Filwaqt li jieħu post id-direttiva 2003/71/KE, għandu l-għan li jissimplifika l-obbligi amministrattivi marbutin mal-pubblikazzjoni ta' prospetti b'mod li xorta jiġi żgurat li l-investituri jkunu infurmati sew. Il-proposta hija element ewlieni tal-pjan tal-UE li tiżviluppa unjoni tas-swieq kapitali li taħdem b'mod sħiħ sa tmiem l-2019. Ser tgħin ukoll biex l-ambjent għan-negozju jitjieb f'konformità mal-'pjan ta' investiment għall-Ewropa' tal-UE. Il-prospetti jippreżentaw informazzjoni dwar kumpanija li tippermetti lill-investituri jiddeċiedu jekk jixtrux titoli maħruġa jew offruti minn dik il-kumpanija. Il-pubblikazzjoni tagħhom hija mitluba bil-liġi meta titoli jiġu offruti lill-pubbliku jew jiġu ammessi għall-kummerċ. Madankollu, l- jistgħu jiġu skoraġġuti milli joħorġu jew joffru titoli minħabba x-xogħol amministrattiv u l-ispejjeż involuti fil-ħruġ ta' prospett. Kwistjonijiet solvuti Skont il-ftehim li ntlaħaq mal-Parlament Ewropew: mhu ser ikun meħtieġ għall-ġenerazzjoni ta' kapital u proġetti ta' finanzjament kollettiv sa massimu ta' €1 miljun; Il-limitu li, meta jinqabeż, il-prospett ikun obbligatorju jiżdied minn €5 miljun sa €8 miljun f'kapital iġġenerat. Taħt dak il-limitu, l-emittenti jistgħu jiġġeneraw kapital skont ir-regoli stabbiliti għas-swieq ta' tkabbir lokali; il- prospett tat-tkabbir tal-UE , tip ġdid ta' prospett, ser ikun disponibbli għall-SMEs, għall-intrapriżi li mhumiex SMEs (intrapriżi żgħar b'kapitalizzazzjoni medja) ammessi f'suq ta' tkabbir tal-SMEs jew għall-ħruġ żgħir minn kumpaniji mhux elenkati b'mhux aktar minn 499 impjegat; ġdid għal bonds maħruġin minn kumpaniji , li qabel kien biss għal dejn maħruġ f'denominazzjonijiet ta' mill-inqas €100 000, ser ikun disponibbli għad-dħul fis-swieq tad-dejn tal-operaturi; ser ikun disponibbli reġim għal emittenti frekwenti għal parteċipanti frekwenti fis-swieq kapitali, li jnaqqas iż-żmien għall-approvazzjoni minn għaxart ijiem għal ħamsa; għal ħruġ sekondarju , l-emittenti li diġà jkunu ammessi fi swieq azzjonarji u swieq ta' tkabbir tal-SMEs ser igawdu minn prospett eħfef għall-ħruġ ta' segwitu; is-sommarji tal-prospetti ser ikunu iqsar u l-lingwaġġ użat ser ikun aktar ċar; il- mhux ser ikunu meħtieġa aktar, sakemm investitur potenzjali ma jitlobx wieħed; l-Awtorità Ewropea tat-Titoli u s-Swieq ser tħaddem mingħajr ħlas bażi tad-data online Ewropea ta' prospetti Il-passi li jmiss Intlaħaq ftehim politiku proviżorju mal-Parlament fl-7 ta' Diċembru 2016. Il-Parlament issa mistenni li japprova r-regolament fl-ewwel qari. It-test imbagħad ser jiġi ppreżentat lill-Kunsill għall-adozzjoni. Abbozz ta' regolament ta' Diċembru 2016 dwar prospetti għall-offerti ta' titoli